Z A P I S N I K
       s 16. sjednice Vijeća Mjesnog odbora „Sveti Duh“, od 29. rujna 2022.
u Mjesnoj samoupravi „Sveti Duh“, Dunjevac 15A
s početkom u 17:30 sati


NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Sandra Bregant, Vladimira Matošin, Goran Jukić, Ljubomir Marić

Predsjedava Branko Ančić, predsjednik Vijeća. 
Konstatira da je nazočno 7 od ukupno 7 članova Vijeća što zadovoljava da se odluke mogu pravovaljano donositi.

Predsjednik daje Zapisnik s 15. sjednice od 24. kolovoza 2022. na glasovanje te se isti jednoglasno usvaja.
Predsjednik predlaže usvajanje dnevnog reda uz nadopunu, Točka 4. Prometna signalizacija oko škola - obnova i Točka 5. Zahtjev za besplatni prijevoz učenika OŠ na području Mikulića i Lukšića i dalje numeričkim redom.
Jednoglasno usvojen slijedeći: 

D n e v n i   r e d

1 	OŠ Medvedgrad – zahtjev za pomoć
2.	Zahtjev za prometnu regulaciju oko OŠ Medvedgrad
3.	Ulica Črnomerec 94 – zahtjev za postavljanje nadzorne kamere
4.	Ulica Črnomerec 40 – zahtjev za uzdignuti pješački prijelaz
5.	Sveti Duh 114 – zahtjev za postavljanje semafora
6.	Ulica Dr. Milana Rojca – zahtjev za postavljanje uspornika
7. 	Korisnik Stolno teniski klub RAKUNI – zahtjev za korištenje prostora, Dunjevac 15A
8.	Korisnik Udruga OSMIJEH – zahtjev za korištenje prostora, Dunjevac 15A
[bookmark: _GoBack]9.	Pitanja, prijedlozi i odgovori



Ad. 1. 	OŠ Medvedgrad – zahtjev za pomoć

Predsjednik otvara raspravu o zahtjevu ravnateljice Osnovne škole Medvedgrad koja traži pomoć za izgradnju parkirališta oko škole, izmjenu betonskih kocki na ulazu u školu i kupnju pomične skele.
Nakon rasprave vijećnici su donijeli slijedeći:


Z A K L J U Č A K
o mišljenju na zahtjev Osnovne škole Medvedgrad

1.	Vijeće Mjesnog odbora „Sveti Duh“ raspravljalo je o zahtjevu za OŠ Medvedgrad koji traže pomoć pri izgradnji parkirališta oko škole, izmjenu betonskih kocki na ulazu u školu i kupnju pomične skele.

2.	Vijeće je odlučilo uputiti školu na resorni ured koji je zadužen za pomoć pri izgradnji i nabavi svega navedenog.

3. 	Ovaj Zaključak dostavit će se OŠ Medvedgrad, Gradskom uredu za mjesnu samoupravu, civilnu zaštitu i Vijeću Gradske četvrti Črnomerec.


Ad. 2.  Zahtjev za prometnu regulaciju oko OŠ Medvedgrad

Predsjednik čita zahtjev podnositelja dopisa koji predlaže nekoliko načina regulacije prometa za veću sigurnost pješaka a posebno djece.
Nakon rasprave, jednoglasno donesen slijedi:


Z A K L J U Č A K
o mogućnosti rješavanja prometne situacije
 oko Osnovne škole Medvedgrad, Strma cesta 15

1.	Vijeće Mjesnog odbora „Sveti Duh“ zaprimilo je zahtjev gosp. D.L. koji predlaže rješavanje prometne situacije oko OŠ Medvedgrad.

2.	Vijeće predlaže u suradnji sa Sektom za promet slijedeće:
-	organiziranje jednosmjernog prometa u cijeloj dužini Strme ceste u smjeru od ulice Črnomerec do ulice Sveti Duh
		-	postavljanje potrebnih prometnih znakova
		-	obnavljanje horizontalne signalizacije na području oko OŠ Medvedgrad
		-	obnavljanje pješačkog prijedloga u ulici Jablanovac i okolnim ulicama
		-	uklanjanje kontejnera za smeće na križanju Strme ceste i ulice Sveti Duh

3.	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost i podnositelju zahtjeva i Vijeću Gradske četvrti Črnomerec na daljnje postupanje.



Ad. 3.   Ulica Črnomerec 94 – zahtjev za postavljanje nadzorne kamere

Predsjednik čita dopis kojim se gđa. K.M. obratila mjesnom odboru za uspostavu bolje prometne regulacije na lokaciji ulice Črnomerec kod Strme ceste, tražeći vraćanje uklonjenih uspornika s lokacije Črnomerec 94 i postavljanje nadzornih kamera.
Policijska uprava zagrebačka odgovorila je  na pitanje uklanjanja umjetnih izbočina kod lokacije Črnomerec 94, koji je uklonjen na zahtjev stanara zgrade koja je sagrađena 1870 i koja je poslije potresa dobila žutu naljepnicu.
Nakon rasprave jednoglasno donesen slijedeći:


Z A K L J U Č A K
o prijedlogu za postavljanje nadzornih kamera ili elastičnih stupića po 
sredini trake kod semafora

1.	Vijeću Mjesnog odbora „Sveti Duh“ obratila se gđa. K.M. za obnovu prometne regulacije u ulici Črnomerec kod Strme ceste. Zbog vozača koji nesavjesno zaobilaze autobus na stajalištu prije semafora (smjer jug) čime su ugroženi pješaci a posebno djeca koja idu u obližnju OŠ Medvedgrad, potrebno je postaviti nadzornu kameru ili elastične stupiće po sredini trake.

2.	Vijeće je odlučilo da se na inicijativu roditelja i većine građana postavi nadzorna kamena ili elastični stupići po sredini trake ispod semafora na ulici Črnomerec.

3.	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost i podnositelju zahtjeva i Vijeću Gradske četvrti Črnomerec na daljnje postupanje.



Ad. 4.  Ulica Črnomerec 40 – zahtjev za uzdignuti pješački prijelaz

Predsjednik čita zahtjev gđe. M.P.V. koja traži saniranje prijekopa u ulici Črnomerec te mogućnost postavljanja uzdignutih ploha na mjestu gdje se sad nalazi pješački prijelaz, Črnomerec 40.
Vijeće je nakon rasprave jednoglasno donijelo slijedeći:


Z A K L J U Č A K
o prijedlogu za asfaltiranje ulice Črnomerec

1.	Vijeće Mjesnog odbora „Sveti Duh“ na temelju zahtjeva gđe. M.P.V raspravljalo je o uređenju ulice Črnomerec.

2.	Vijeće predlaže asfaltiranje ulice Črnomerec te predlaže da se uvrsti u Program gradnje.

3.	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost, podnositelju zahtjeva i Vijeću Gradske četvrti Črnomerec na daljnje postupanje.



Ad. 5.   Sveti Duh 114 – zahtjev za postavljanje semafora

Predsjednik otvara raspravu o prijedlogu gđe. Jelene Filipovića o rješavanju prometne situacije postavljanjem semafora ili prometnih znakova na dijelu ulice Sveti Duh 110-114.
Nakon rasprave jednoglasno donesen slijedeći:

Z A K L J U Č A K
o prijedlogu postavljanja uzdignute plohe 
Sveti Duh 114

1.	Vijeće Mjesnog odbora „Sveti Duh“ raspravljalo je o prijedlogu za postavljanje uzdignute plohe na lokaciji Sveti Duh 114.

2.	Vijeće predlaže postavljanje uzdignute plohe na lokaciji Sveti Duh 114.

3.	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost, podnositelju zahtjeva i Vijeću Gradske četvrti Črnomerec na daljnje postupanje.


Ad. 6.  Ulica Dr. Milana Rojca – zahtjev za postavljanje uspornika

Predsjednik otvara raspravu o prijedlogu gosp. Saše Domazeta koji predlaže postavljanje uzdignute plohe u ulici Dr. Milana Rojca. Zahtjev opravdava navodeći brzu vožnju te nesigurnost pješaka obzirom da je u blizini dječji park i Super Konzum.
Nakon rasprave jednoglasno donesen slijedeći:


Z A K L J U Č A K
o prijedlogu za dodatnu prometnu signalizaciju u ulici Dr. Milana Rojca

1.	Vijeće Mjesnog odbora „Sveti Duh“ raspravljalo je o prijedlogu gđe. S.D. za postavljanje uzdignute plohe na lokaciji u ulici Dr. Milana Rojca.

2.	Vijeće je nakon rasprave mišljenja da u ulici Dr. Milana Rojca nije potrebno postaviti uzdignute plohe već se predlaže razmatranje mogućnosti usporavanja prometa putem prometne signalizacije.

3.	Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost, podnositelju zahtjeva i Vijeću Gradske četvrti Črnomerec na daljnje postupanje


Ad. 7.  Korisnik Stolno teniski klub RAKUNI – zahtjev za korištenje prostora, Dunjevac 15A

Nakon rasprave jednoglasno donesen slijedeći:

Z A K L J U Č A K 

1. Stolno teniskom klubu RAKUNI, odobrava se  povremeno korištenje prostora u objektu koji koristi Mjesni odbor „Sveti Duh“, Dunjevac 15A,  u terminu: ponedjeljak od 18:00 do 22:00, utorak od 21:00 do 22:00, srijeda od 20:30 do 22:00, subota od 19:00 do 22:00 i nedjelja od 10:00 do 12:00 sati.

2. Prostor  iz točke 2. ovog zaključka , koristiti će Stolno teniski klub RAKUNI, bez naknade.

3. Stolno teniski klub RAKUNI se obvezuje postupati s pažnjom dobrog gospodara u korištenju  prostora.

4. O povremenom korištenju prostora iz točke 2. ovog zaključka, Služba za mjesnu
samoupravu izdati će odobrenje o korištenju, a u skladu sa ovim zaključkom.


Ad. 8.  Korisnik Udruga OSMIJEH – zahtjev za korištenje prostora, Dunjevac 15A

Nakon rasprave jednoglasno donesen slijedeći:

Z A K L J U Č A K 

1. Stolno teniskom klubu RAKUNI, odobrava se  povremeno korištenje prostora u objektu koji koristi Mjesni odbor „Sveti Duh“, Dunjevac 15A,  u terminu: ponedjeljak od 18:00 do 22:00, utorak od 21:00 do 22:00, srijeda od 20:30 do 22:00, subota od 19:00 do 22:00 i nedjelja od 10:00 do 12:00 sati.

2. Prostor  iz točke 2. ovog zaključka , koristiti će Stolno teniski klub RAKUNI, bez naknade.

3. Stolno teniski klub RAKUNI se obvezuje postupati s pažnjom dobrog gospodara u korištenju  prostora.

4. O povremenom korištenju prostora iz točke 2. ovog zaključka, Služba za mjesnu
samoupravu izdati će odobrenje o korištenju, a u skladu sa ovim zaključkom.




Predsjednik čita obavijesti i odgovore nakon kratke rasprave zatvara sjednicu.

Sjednica završila u 18:15 sati.

Zapisnik vodila:
Nevenka Antunović

KLASA:    024-08/22-003/1661
URBROJ:  251-13-11-3/001-22-2
Zagreb,      24. kolovoza 2022.				
  
       Predsjednik Vijeća 
Mjesnog odbora „Sveti Duh“

           Branko Ančić

